VENDIM
Nr. 107, datë 7.11. 2014

Fillimin e procedurave për rinovimin e licencës së shoqërisë “AXPO Albania” sha në aktivitetin e  Furnizuesit të Kualifikuar të Energjisë Elektrike miratuar me Vendimin e Bordit të Komisionerëve Nr. 102, datë 21.12.2009

Në mbështetje të neneve 3, pika 31; 8 pika 2,  germa “a”; 9 ; 45 pika “4” dhe 48 pika 2, të ligjit nr. 9072, datë 22.5.2003, “Për sektorin e energjisë elektrike” të ndryshuar, neneve 4 pika 1 germa “f”; 5 pika 1 germa “f”; 13 ; 14 pika 1 dhe 16  të “Rregullores për procedurat e licencimit, modifikimit, transferimit të plotë/të pjesshëm dhe rinovimit të licencave”, të miratuar me vendimin e Bordit të Komisionerëve nr. 108 datë 9.9.2008, Bordi i Komisionerëve të Entit Rregullator të Energjisë (ERE), në mbledhjen e tij të datës 7.11.2014, mbasi shqyrtoi aplikimin e paraqitur nga shoqëria “AXPO ALBANIA” sh.a., si dhe relacionin e Drejtorisë së Licencimit dhe Monitorimit të Tregut dhe Drejtorisë Juridike dhe Mbrojtjes së Konsumatorit mbi licencimin në aktivitetin e Furnizuesit të Kualifikuar të Energjisë Elektrike,
konstatoi se :
Aplikimi i shoqërisë “AXPO ALBANIA” sh.a. plotëson kërkesat e parashikura nga ERE në “Rregulloren për procedurat e licencimit, modifikimit, transferimit të plotë /të pjesshëm dhe rinovimit të licencave”, si më poshtë:   
- Formati i aplikimit (neni 9, pika 1) është plotësuar ,tërësisht. 
- Dokumentacioni juridik, administrativ dhe pronësor (neni 9, pika 2) është plotësuar tërësisht.
- Dokumentacioni financiar dhe fiskal (neni 9, pika 3) është plotësuar tërësisht.
- Dokumentacioni teknik (neni 9, pika 4.9 germat “a”, “b”, “c”) janë  paraqitur dhe plotësuar në mënyrë korrekte. 
Për gjithë sa më sipërcituar, Bordi i Komisio-nerëve të ERE-s 

Vendosi:

1. Fillimin e procedurave për rinovimin e licencës së shoqërisë “AXPO Albania” sh.a. në aktivitetin e  furnizuesit të kualifikuar të energjisë elektrike miratuar me vendimin e Bordit të Komisionerëve nr. 102, datë 21.12.2009.
2. Ngarkohet Drejtoria e Licencimit dhe Monitorimit të Tregut të njoftojë aplikuesin për vendimin e Bordit të Komsionerëve  të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare.

